Komisijos reglamentas (EB) Nr. 756/2004
2004 m. balandžio 22 d.,
uždraudžiantis krevečių žvejybą laivais, plaukiojančiais su valstybės narės vėliava
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Reglamentą (EEB) Nr. 2847/93 [1], nustatantį bendrosios žuvininkystės politikos kontrolės sistemą, ypač į jo 21 straipsnio 3 dalį,
kadangi:
(1) 2003 m. gruodžio 19 d. Tarybos reglamentas (EB) Nr. 2287/2003, nustatantis 2004 m. žuvininkystės galimybes ir su jomis susijusius reikalavimus tam tikriems žuvų ištekliams ir jų grupėms Bendrijos vandenyse bei Bendrijos laivams vandenyse, kuriuose būtina taikyti sugavimo apribojimus [2], nustato krevečių kvotas 2004 m.
(2) Siekiant užtikrinti, kad būtų laikomasi nuostatų, susijusių su sugavimų, kuriems taikomos kvotos, išteklių kiekio normomis, Komisija turi nustatyti datą, iki kurios laikoma, kad sugavimai laivais, plaukiojančiais su valstybės narės vėliava, išnaudojo paskirstytą kvotą.
(3) Atsižvelgiant į informaciją, kurią gavo Komisija, krevečių sugavimai NAFO reguliuojamuose vandenyse 3L kvadrate laivais, plaukiojančiais su valstybės narės vėliava arba registruotais valstybėje narėje, išnaudojo 2004 m. paskirstytą kvotą. Nuo 2004 m. kovo 1 d. Bendrija uždraudė tų išteklių žvejybą. Ši data taip pat turėtų būti patvirtinta šiame reglamente,
PRIĖMĖ ŠĮ REGLAMENTĄ:
1 straipsnis
Laikoma, kad krevečių sugavimai NAFO reguliuojamuose vandenyse 3L kvadrate laivais, plaukiojančiais su valstybės narės vėliava arba registruotais valstybėje narėje, išnaudojo Bendrijai 2004 m. paskirstytą kvotą.
Šiuo reglamentu uždraudžiama krevečių žvejyba NAFO reguliuojamuose vandenyse 3L kvadrate laivais, plaukiojančiais su valstybės narės vėliava arba registruotais valstybėje narėje, taip pat nuo šio reglamento įsigaliojimo dienos pirmiau nurodytais laivais sugautus šiuos išteklius draudžiama sulaikyti laive, perkelti juos į kitos rūšies transportą ir iškrauti.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. kovo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 22 d.